kardosdrur/scandi-wiki huggingface dataset:
Leichter Panzerspähwagen

Leichter Panzerspähwagen ("Let pansret opklaringskøretøj") var en serie af lette 4×4 panservogne fremstillet i Tyskland fra 1935 til 1944. 

Køretøjerne blev udviklet af Eisenwerk Weserhütte i Bad Oeynhausen. Chassiset blev bygget af Auto Union i Zwickau og samlet af F. Schichau i Elbing og Maschinenfabrik Niedersachsen i Hannover-Linden.

De brugte standard sPkw I Horch 801 (tung bil) chassis med et vinkelformet, pansret skrog og tårn.

Panservognens hækmotor var en 90 hk 3,8 liters benzinmotor, der gav en tophastighed på 80 km/t på landevej og 40 km/t i terræn. Den havde en maksimal rækkevidde på 347 km. 

Panservognen blev brugt af opklaringsenheder i panserdivisionerne. Den fungerede udmærket i lande med gode veje, såsom i Vesteuropa, men på Østfronten og i Nordafrika var denne type køretøjer hæmmet af sine forholdsvis ringe køreegenskaber i terræn. I disse kampområder blev de gradvis erstattet af Sd.Kfz. 250 halvbæltekøretøjer. Sd.Kfz. 250/9 var en Sd.Kfz. 250 med samme tårn som Sd.Kfz. 222.

Sd.Kfz. 222 blev gennemgået af sovjetiske designere, inden man her udformede den tilsvarende BA-64 lette panservogn.

Pansring 
Fronten og siderne var oprindelig lavet af 8 mm panserstål og der var 5 mm top-, bund- og hækplader. Støbte glughuller erstattede senere huller skåret ud af panseret. Tårnet var åbent i toppen, og de blev udstyret med stålriste som beskyttelse mod håndgranater.

Udgaver 

Sd.Kfz. 221

Grundmodel og første produktionsserie af panservognen, der blev bygget på et standardchassis til militær brug. Sd.Kfz. 221 var udstyret med et enkelt 7,92 mm Maschinengewehr 34 (MG34) maskingevær, havde en to mands besætning og 4-hjulstræk. Pansringen var oprindelig maks. 8 mm tyk, men blev senere forøget til 14,5 mm. 

Sd.Kfz. 222  

Denne version af køretøjet var udstyret med en 2 cm KwK 30 L/55 kanon og et 7,92 mm MG34 maskingevær.
Det tredje besætningsmedlem var skytten, som fritog vognkommandøren for denne opgave. Nogle versioner havde en 28 mm panserbrydende kanon. En prototype havde en 50 mm kanon. Der blev fremstillet to eksemplarer af disse prototyper. 

Sd.Kfz. 223 
En radiovognsudgave, der ligesom 221 var udstyret med et 7,92 mm MG34 maskingevær. Den havde ekstra radioudstyr og en stor rammeantenne over køretøjet. Der blev fremstillet over 500 Sd.Kfz 223.

Eksterne henvisninger 

 Køretøjer fra 2. Verdenskrig

Kampvogne
Våben fra Tyskland
Lille Per

Lille Per er en fiktiv person i fænomenet Far til fire. I de originale film indspillet fra 1953-1961 spilles Lille Per af Ole Neumann. I filmen fra 1971 spilles han af Bo Andersen, mens han i den nye generation af film spilles af Kasper Kesje. I den oprindelige tegneserie fremstilles Lille Per som en lille dreng med store øjne, strittende mørkt hår og i mange tilfælde iklædt rullekravesweater og en lille tophue. Sådan fremstilles han i øvrigt også i filmene.

Per har en trofast følgesvend – Elefanten "Bodil Kjer" (en tøjdyrselefant på hjul) opkaldt efter skuespilleren Bodil Kjer.

Eksterne henvisninger 
 

Fiktive personer fra Danmark
Far til fire
Dino (bogserie)

Dino er en serie af bøger skrevet af Søren Jessen.

Bøger i serien 
 1990 – Dino rejser til byen
 1997 – Dino og regnen
 1997 – Dino og månen
 1998 – Dino keder sig
 1998 – Dino gynger
 1999 – Dinos verden
 2000 – Dino finder mudder
 2000 – Dino får en ny ven
 2001 – Dino på nye eventyr

Børnebøger
Litteratur fra Danmark
Joseph Cao

Joseph Cao (født 13. marts 1967 i Saigon, Sydvietnam) er en amerikansk politiker og advokat. Han er medlem af det republikanske parti i USA. I december 2008 blev han valgt til Repræsentanternes Hus i USA, og han er den første vietnamesisk-amerikanske person, som får en plads i USAs Kongres. Han forlod Sydvietnam i 1976 og rejste til USA sammen med sin mor og søstre. Cao blev uddannet i fysik ved Baylor University og filosofi ved Fordham University.

Eksterne henvisninger 

Medlemmer af Repræsentanternes Hus i USA
Personer fra Vietnam
Erhvervsfrekvens

Erhvervsfrekvensen angiver hvor stor en andel af befolkningen i den erhvervsaktive alder (15-66 år i de fleste af Danmarks Statistiks tabeller), som står til rådighed for arbejdsmarkedet, det vil sige enten er i arbejde eller vil kunne arbejde (svarende til arbejdsstyrken). 

I 2003 foretog Danmarks Statistik forandringer i afgrænsningen af de beskæftigede, idet modtagere af efterløn og overgangsydelse, der samtidig arbejder, nu regnes med til de, der er beskæftigede, mens de tidligere blev opgjort som værende uden for arbejdsstyrken. Dette indebar, at den opgjorte beskæftigelse er lidt større end tidligere. Desuden strammedes kravene til gruppen af selvstændige.

Kilde 

Danmarks statistik: erhvervsfrekvens

Demografiske begreber
Arbejdsmarkedet
Pamiat Azova

Pamiat Azova var en panserkrydser, der gjorde tjeneste i Den kejserlige russiske flåde. Hun var bygget til at jage fjendtlige handelsskibe på de store have, og derfor fastholdt russerne (i modsætning til England og Frankrig) en omfattende rigning på skibet, så der kunne bruges sejl som supplement for skibets store kulbeholdning. Skibets navn betyder "Til minde om Azov", og henviser til byen Azov, der blev erobret fra osmannerne i flere omgange, mest spektakulært ved et slag i 1696.

Tjeneste 
Pamiat Azova var tilknyttet Østersøflåden, men blev kendt i offentligheden, da den i 1890-91 sejlede jorden rundt med tronfølgeren, den senere zar Nikolaj 2. af Rusland om bord. Fra 1893 til 1900 gjorde Pamiat Azova tjeneste i Fjernøsten med base i Vladivostok. I 1904 fik skibet nyt maskineri, og kunne herefter præstere en fart på 16 knob. I 1906 udbrød der et mislykket mytteri på skibet, mens det lå i havnen Reval (Tallinn). Derefter blev hun overført til reserven. I 1909 blev skibet omdøbt til Dvina, og gjorde herefter tjeneste som depotskib. Dvina blev sænket af den engelske motortorpedobåd CMB79 ved Kronstadt i august 1919, under De Allieredes intervention i den russiske borgerkrig.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Rusland
NRK3

NRK3 er en tv-kanal i Norge, som drives af NRK. Den startede 3. september 2007 med fokusering på personer i aldereren 15-40 år. Kanalen sendes som digital-tv via jordnettet, satellit-tv og kabel-tv.

Fra den 1. december 2007 sender kanalen NRK Super mellem klokken 07.00-19.00.

3
Tv-kanaler fra Norge
Etableret i 2007
Ludwigsstadt

Ludwigsstadt er en by i Landkreis Kronach i Regierungsbezirk Oberfranken i den tyske delstat Bayern.

Geografi 
Ludwigsstadt er den eneste kommune i Bayern, der ligger nord for den gamle grænsevej Rennsteig. Byens omgivelæser er præget af landskaberne Frankenwald og Thüringer Schiefergebirge. Ludwigsstadt ligger ved floden Loquitz (biflod til Saale), omkring fire kilometer fra grænsen til delstaten Thüringen.

Inddeling 
Kommunen består ud over Ludwigsstadt af disse landsbyer:
 Ottendorf
 Ebersdorf
 Lauenhain
 Lauenstein
 Steinbach an der Haide

Historie 
Navnet Ludwigsstadt kommer formentlig fra Ludwig, Vogt von Ludewichsdorf der i 1269 havde området i sin besiddelse.
Allerede i 1222 nævnes byen Lauenstein som Lewinsteine; Lauenstein mistede i 1490 sine stadrettigheder. Fra 1803 hørte Ludwigsstadt til Bayern.

Ludwigsstadt/Probstzella var fra 1945 til 1990 grænsebanegård til den russike besættelseszone, og senere Østtyskland, da den ligger ved Frankenwaldbanen, som går fra Saalfeld/Saale til Bamberg.

Eksterne henvisninger 

 Webseite des Stadtteils Ebersdorf 

Frankenwald
Marktrodach

Marktrodach er en købstad i Landkreis Kronach i Regierungsbezirk Oberfranken i den tyske delstat Bayern. Den ligger omkring seks kilometer øst for Kronach.

Geografi 
Marktrodach ligger i Naturpark Frankenwald ved floden Rodach.

Inddeling 
I kommunen ligger ud over Marktrodach disse landsbyer og bebyggelser:

Eksterne henvisninger 

Frankenwald
Mitwitz

Mitwitz er en købstad (markt) i Landkreis Kronach i Regierungsbezirk Oberfranken i den tyske delstat Bayern. Den er administrationsby for Verwaltungsgemeinschaft Mitwitz. Byen der også kaldes Tor zum Frankenwald (Porten til Frankenwald), ligger ved vejen mellem byerne Kronach og Coburg.

Frugtbare marker og udstrakte blandede skove, med floder og bakker præger kommunen, der ligger tæt på grænsen til Thüringen.

Geografi 

Mitwitz ligger ved floderne Steinach og Föritz.

Inddeling 
I kommunen ligger ud over Mitwitz landsbyerne:
 Burgstall
 Hof an der Steinach
 Horb an der Steinach
 Kaltenbrunn
 Leutendorf
 Neundorf
 Schwärzdorf
 Steinach an der Steinach

Eksterne henvisninger 

 Ökologische Bildungsstätte Oberfranken
Nordhalben

Nordhalben er en købstad (markt) i Landkreis Kronach i Regierungsbezirk Oberfranken i den tyske delstat Bayern.

Geografi 
Nordhalben ligger i Naturpark Frankenwald i Øvre Rodachtal ved Ködeldaldæmningen.

Inddeling 

Kommunen består ud over Nordhalben af landsbyerne:

Eksterne henvisninger 

Frankenwald
Methylorange

Methylorange er en pH-indikator, som har et omslagspunkt ved pH-værdien 3,3-4,4. Dette er en svag syre, som benyttes til at finde ækvivalenspunktet.

Salte
Aromatiske forbindelser
Fløng-Hedehusene Idræt Fodbold

Fløng Hedehusene Idræt (FHI) er en fodboldklub på Københavns Vestegn. Klubben er en fusionsklub imellem FIF (Fløng Idræts Forening) og HIK (Hedehusene Idræts Klub) . Klubben blev stiftet i 2007. FHI's førstehold spiller i Serie 1. Fløng Hedehusenes træningsanlæg ligger i Fløng (Fløng Idrætsanlæg), Hedehusene (Hedehusene Ny Idrætspark) og Taastrup (Nyhøj Idrætsanlæg, kunstgræs). FHI har også en lille fanklub .

Eksterne henvisninger 
 Fløng Hedehusene's hjemmeside  

Fodboldklubber under DBU Sjælland
Hedehusene
Etableret i 2007
Fløng
Sommer-OL 2024

Sommer-OL i 2024 bliver den 33. Olympiades lege i rækken. Den 13. september 2017 blev det afgjort, at Paris skal afholde legene.

Kandidatbyer 
Den 16. september 2015 blev Paris og Los Angeles offentliggjort som kandidatbyer, men Los Angeles trak sig sidenhen for at fokusere på sommer-OL 2028. Desuden var Hamburg også kandidat men trak sig da en folkeafstemning med 51,6% af stemmerne stemte i mod buddet. Derfor stod kun Paris tilbage som kandidat frem mod afstemningen på 131. IOC Session i Lima, Peru, og byen blev derfor valgt som vært.

Sport 
Der konkurreres i 329 øvelser i 32 forskellige sportsgrene. Udover de almindelige olympiske sommersportsgrene er breakdance, skateboarding, sportsklatring og surfing inkluderet i programmet for 2024.

Kalender

Referencer 

2024
Sport i 2024
Ohridsøen

Ohridsøen (makedonsk: Охридско Езеро, Ohridsko Ezero – albansk: Liqeni i Ohrit) er en sø på grænsen mellem det østlige Albanien og det sydvestlige område af Republikken Makedonien. To tredjedele af Ohridsøen ligger i Republikken Makedonien, resten i Albanien. 
Søen ligger 695 meter over havet og er omgivet af bjergkæderne Mokra og Jablanica på albansk side og Galicica på makedonsk side.

Ohridsøen er Europas syvendedybeste sø og samtidig en af verdens ældste. Den blev dannet for mellem fire og ti millioner år siden. Søen har et unikt økosystem med mere end 200 endemiske arter.

Det ligger tre byer langs kysten: Ohrid og Struga på den makedonske side og Pogradec i Albania. Det er også flere fiskerlandsbyer. men turisme er imidlertid en voksende indtægtskilde i området. I søens afvandingsområde bor der omkring 170.000 mennesker, hvoraf 131.000 bor helt tæt ved kysten (43.000 i Albanien og 88.000 i Makedonien). De historiske monumenter og de urørte områder rundt om Ohridsøen er tiltrækkende for turister. I 1980'erne besøgte mere end 200.000 søens makedonske del om året; men under Jugoslavien-krigene kollapsede turismen, som nu langsomt opbygges igen.

Ohridsøen og dens omgivelser  blev indskrevet på UNESCOs Verdensarvsliste i 1979.  I 2014 oprettedes Ohrid-Prespa grænseoverskridende biosfærereservat med et samlet areal på 593,29 km².

Galleri

Ekstern henvisning 

 Lake Ohrid. Main Geografic – Hydrografic Features

Søer i Albanien
Søer i Nordmakedonien
Verdensarvsområder i Nordmakedonien
Verdensarvsområder i Albanien
Alfa Romeo GT

Alfa Romeo GT var en sportscoupé fra det italienske bilmærke Alfa Romeo bygget mellem starten af 2004 og foråret 2010.

Drivlinie 
Bilen havde forhjulstræk og fandtes med fire forskellige motorer: tre benzinmotorer og én dieselmotor. Dieselmotoren 1,9 JTD ydede 110 kW (150 hk) og var med et brændstofforbrug på 6,7 liter pr. 100 km det mest sparsommelige af motorerne.

1,8 Twin Spark ydede 103 kW (140 hk) og brugte 8,5 liter benzin pr. 100 km. 2,0 JTS med 121 kW (165 hk) kunne som den eneste fås med Selespeed, som var en semiautomatisk gearkasse hvor gearene kunne skiftes ved hjælp af knapper på rattet eller gearvælgeren. Derudover havde gearkassen en City-modus, hvor den fungerede som en fuldautomatisk gearkasse. 2,0 JTS brugte på 100 km 8,7 liter benzin.

Derudover fandtes der frem til midten af 2007 en 3,2-liters V6-motor med 177 kW (241 hk) og et gennemsnitligt forbrug på 12,4 liter benzin pr. 100 km.

Produktionen af Alfa Romeo GT blev indstillet i marts 2010. En efterfølger er i øjeblikket ikke planlagt.

Motorer 
Alfa Romeo GT fandtes med følgende motorer:

Design 
Det udvendige design var opstået i samarbejde med den italienske bildesigner Bertone. Typisk for Alfa Romeo dominerede kølergrillen, Scudetto, fronten optisk. Modsat traditionen har modellen ikke gennemgået noget facelift.

Kabinen var vidtgående identisk med Alfa Romeo 147.

Udstyr 
Alle udstyrsvarianter havde bl.a. servostyring, ABS, ASR, dobbelt airbag, sideairbags, gardinairbags, centrallåsesystem med fjernbetjening, elektrisk justerbare og opvarmelige sidespejle, tågeforlygter, fartpilot, 3 nakkestøtter bagi, armlæn foran og bagi, læderrat og nødreservehjul.

GT fandtes i tre forskellige udstyrsvarianter.

Impression 
Klimaanlæg, radio/cd-afspiller med 8 højttalere og antenne, gearknop i aluminium (kun 1,8 Twin Spark), gearknop i læder (kun 1,9 JTD), dæk 205/60R15

Progression 
ESP, kørecomputer med check-control, radio/cd-afspiller med 8 højttalere og ratbetjening, tozonet klimaanlæg, gearknop i aluminium (kun 1,8 Twin Spark og 2,0 JTS), gearknop i læder (kun 1,9 JTD), 17" alufælge med 215/45R17 dæk

Distinctive 
ESP, kørecomputer med check-control, radio/cd-afspiller med mp3-afspiller, ratbetjening, 8 højttalere og antenne, tozonet klimaanlæg, Bose-lydanlæg, læderindtræk, gearknop i aluminium (kun 1,8 Twin Spark og 2,0 JTS med manuel gearkasse), gearknop i læder (kun 3,2 V6 og 1,9 JTD), bagagenet, 16" alufælge med 205/55R16 dæk

Eksterne henvisninger 

Den danske importørs side om GT

GT
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Coupéer
Biler designet af Bertone
Wally Wolf

Wallace "Wally" Perry Wolf, Jr. (2. oktober 1930 i Los Angeles – 12. marts 1997 i Santa Ynez i Californien) var en amerikansk svømmer og vandpolospiller som deltog i flere olympiske lege 1948 i London, 1952 i Helsinki, 1956 i Melbourne og 1960 i Rom.

Wolf blev olympisk mester i svømning under OL 1948 i London. Han var med på det amerikanske hold som vandt 4 x 200 meter fri med ny verdensrekord 8.46,0 foran Ungarn og Frankrig. De andre på holdet var James McLane og William Smith.

Fire år senere, under OL 1952 i Helsinki, var han med på det amerikanske stafethold på 4 x 200 meter fri men han deltog ikke i finalen. 

Under OL 1956 i Melbourne var han med på det amerikanske vandpolo-hold som kom på femtepladsen. Han spillede fem kampe.

Under OL 1960 i Rom var han med på det amerikanske vandpolo-hold som kom på syvendepladsen. Wolf spillede alle syv kampe og scorede fire mål.

OL-medaljer 
 1948  London –  Guld i svømning, 4 x 200 meter fri (USA)

Svømmere fra USA
Personer fra Californien
Olympiske svømmere fra USA
William Smith (svømmer)

William Smith (født 16. maj 1924 i Honolulu, Hawaii, død 8. februar 2013 samesteds) var en amerikansk svømmer som deltog i de olympiske lege 1948 i London.

Smith blev olympisk mester i svømning to gange under OL 1948 i London. Han vandt 400 meter fri med tiden 4.41,0 foran sin landsmand James McLane. Han var også med på det amerikanske hold som vandt 4 x 200 meter fri med ny verdensrekord 8.46,0 foran Ungarn og Frankrig. De andre på holdet var Walter Ris, James McLane og Wally Wolf.

Smith satte syv verdensrekorder i løbet af sin svømmekarriere og i en periode var han indehaver af alle verdensrekorder på alle distancerne mellem 200- og 1000 meter fri

OL-medaljer 
 1948  London –  Guld i svømning, 400 meter fri
 1948  London –  Guld i svømning, 4 x 200 meter fri (USA)

Eksterne henvisninger 

Svømmere fra USA
Olympiske svømmere fra USA
Personer fra Honolulu
Medaljevindere ved sommer-OL 1948
Olympiske mestre fra USA
James McLane

James McLane (født 13. september 1930 i Pittsburgh i Pennsylvania, død 13. december 2020) var en amerikansk svømmer, der deltog i de olympiske lege 1948 i London og 1952 i Helsinki.

McLane blev olympisk mester i svømning to gange under OL 1948 i London. Han vandt 1500 meter fri med tiden 19.18,6 foran australske John Marshall. Han var også med på det amerikanske hold som vandt 4 x 200 meter fri med ny verdensrekord 8.46,0 foran Ungarn og Frankrig. De andre på holdet var Walter Ris, Wally Wolf og William Smith. McLane kom på andenpladsen på 400 meter fri efter sin landsmand William Smith.

Fire år senere, under OL 1952 i Helsinki, vandt han sin tredje olympiske guldmedalje, han var med på det amerikanske hold som vandt 4 x 200 meter fri.

OL-medaljer 
 1948  London –  Guld i svømning, 100 meter fri
 1948  London –  Guld i svømning, 4 x 200 meter fri (USA)
 1948  London –  Sølv i svømning, 400 meter fri (USA)
 1952  Helsinki –  Guld i svømning, 4 x 200 meter fri (USA)

Eksterne henvisninger 

Svømmere fra USA
Personer fra Pittsburgh
Olympiske svømmere fra USA
Olympiske medaljevindere i svømning
Olympiske mestre fra USA
Olympiske sølvmedaljevindere fra USA
Medaljevindere ved sommer-OL 1948
Medaljevindere ved sommer-OL 1952
Benita Ferrero-Waldner

Benita Ferrero-Waldner (født 5. september 1948 i Salzburg, Østrig) er en østrigsk politiker for Österreichische Volkspartei (ÖVP), der fra 2004 til december 2009 var EU's udenrigskommissær. Hun var desuden kommissær for handel fra 2009 til 2010 og kommissær for europæisk naboskabspolitik fra 2004 til 2010. Fra 2000 til 2004 var hun Østrigs udenrigsminister, og i foråret 2004 var hun ÖVP's præsidentkandidat.

Ferrero-Waldner blev dr.jur. i 1970 og arbejdede frem til 1983 i det private erhvervsliv. I 1984 blev hun diplomat og var bl.a. protokolchef for generalsekretær Boutros Boutros-Ghali ved FN's hovedkvarter i New York. Tilbage i Østrig fik hun ansættelse som statssekretær i 1995 og arbejdede frem til 2000 under Franz Vranitzkys og Viktor Klimas socialdemokratiske regeringer. Da Wolfgang Schüssel blev kansler i 2000, blev hun udnævnt til udenrigsminister.

Referencer 

Udenrigsministre fra Østrig
Diplomater fra Østrig
Europa-Kommissærer fra Østrig
Europa-Kommissærer 2004-2009
Lymfevæske

Mellem alt væv og alle celler i kroppen findes lidt klar væske, som kaldes vævsvæske eller lymfevæske.

Hvis en bakterie slipper ind gennem et hul i huden, kommer den ind i lymfen. Der møder den de hvide blodlegemer, som straks vil prøve at bekæmpe den. Lymfevæsken er gennemsigtig og klar som vand. Du kender måske lymfe fra en vabel. Den er fyldt med lymfevæske.

Kropsvæsker
Lymfesystem
Walter Ris

Walter "Wally" Ris (født 4. januar 1924, død 25. december 1989) var en amerikansk svømmer som deltog i de olympiske lege 1948 i London.

Ris blev olympisk mester i svømning to gange under OL 1948 i London. Han vandt 100 meter fri med tiden 57,3 som var ny olympisk rekord, foran sin landsmand Alan Ford. Han var også med på det amerikanske hold som vandt 4 x 200 meter fri med ny verdensrekord 8.46,0 foran Ungarn og Frankrig. De andre på holdet var James McLane, Wallace Wolf og William Smith.

OL-medaljer 
 1948  London –  Guld i svømning, 100 meter fri
 1948  London –  Guld i svømning, 4 x 200 meter fri (USA)

Svømmere fra USA
Ann Curtis

Ann Curtis (født 6. marts 1926 i San Francisco, Californien, død 26. juni 2012 i San Rafael, Californien) var en amerikansk svømmer, som deltog i de olympiske lege 1948 i London.

Curtis blev olympisk mester i svømning to gange under OL 1948 i London. Hun vandt 400 meter fri foran danske Karen Harup. Curtis var også med på det amerikanske hold som vandt 4 x 100 meter fri med tiden 4.29,2, ny olympisk rekord og 0,4 sekunder foran sølvvinderne fra Danmark. De andre på holdet var Marie Corridon, Thelma Kalama og Brenda Helser. På 100 meter fri kom hun på andenpladsen efter Greta Andersen fra Danmark.

OL-medaljer 
 1948  London –  Guld i svømning damer, 400 meter fri
 1948  London –  Guld i svømning damer, 4 x 100 meter fri (USA)
 1948  London –  Sølv i svømning damer, 100 meter fri

Eksterne henvisninger 
 

Svømmere fra USA
Olympiske svømmere fra USA
Personer fra Californien
Brenda Helser

Brenda Helser de Morelos (født 26. maj 1926, 26. marts 2001) var en amerikansk svømmer som deltog i de olympiske lege 1948 i London.

Helser blev olympisk mester i svømning under OL 1948 i London. Hun var med på det amerikanske hold som vandt 4 x 100 meter fri med tiden 4.29,2, ny olympisk rekord og 0,4 sekunder foran sølvvinderne fra Danmark. De andre på holdet var Marie Corridon, Thelma Kalama, Ann Curtis.

OL-medaljer 
 1948  London –  Guld i svømning damer, 4 x 100 meter fri (USA)

Svømmere fra USA
Olympiske svømmere fra USA
Olympiske mestre fra USA
Olympiske medaljevindere i svømning
Thelma Kalama

Thelma Kalama (24. marts 1931 – 17. maj 1999) var en amerikansk svømmer som deltog i de olympiske lege 1948 i London.

Kalama blev olympisk mester i svømning under OL 1948 i London. Hun var med på det amerikanske hold som vandt 4 x 100 meter fri med tiden 4.29,2, ny olympisk rekord og 0,4 sekunder foran sølvvinderne fra Danmark. De andre på holdet var Marie Corridon, Brenda Helser, Ann Curtis.

OL-medaljer 
 1948  London –  Guld i svømning damer, 4 x 100 meter fri (USA)

Eksterne henvisninger 
  

Personer fra Honolulu 
Svømmere fra USA
Olympiske svømmere fra USA
Olympiske medaljevindere i svømning 
Olympiske mestre fra USA 
Medaljevindere ved sommer-OL 1948
Marie Corridon

Marie Corridon (5. februar 1930 – 26. maj 2010) var en amerikansk svømmer som deltog i de olympiske lege 1948 i London.

Corridon blev olympisk mester i svømning under OL 1948 i London. Hun var med på det amerikanske hold som vandt 4 x 100 meter fri med tiden 4.29,2, ny olympisk rekord og 0,4 sekunder foran sølvvinderne fra Danmark. De andre på holdet var Thelma Kalama, Brenda Helser, Ann Curtis.

OL-medaljer 
 1948  London –  Guld i svømning damer, 4 x 100 meter fri (USA)

Noter 

Svømmere fra USA
Olympiske svømmere fra USA
Jonathan Bellis

Jonathan Bellis (født 16. august 1988) er en forhenværende cykelrytter fra Douglas, Isle of Man.

Han fik bronze ved landevejsløbet under U23-VM i 2007.

Efteråret 2008 blev han stagiaire på Team CSC-Saxo Bank, og skrev senere en professionel kontrakt med holdet. Efter et forfærdeligt trafikuheld og en længerevarende periode i koma, vendte Bellis tilbage til cykelsporten for Team Saxo Bank. Han forlod holdet i 2011. Efter nogle år i forskellige hold, cyklede han i 2014 for det danske continentalhold Christina Watches-Kuma.

Eksterne henvisninger

Mandlige cykelryttere fra Storbritannien